CELEX: 62017TN0461
Language: fi
Date: 2017-07-25 00:00:00
Title: Asia T-461/17: Kanne 25.7.2017 – TN v. ENISA

16.10.2017   
            
            
               FI
            
            
               Euroopan unionin virallinen lehti
            
            
               C 347/31
            
         Kanne 25.7.2017 – TN v. ENISA
   (Asia T-461/17)
   (2017/C 347/40)
   Oikeudenkäyntikieli: englanti
   
      Asianosaiset
   
   
      Kantaja: TN (edustajat: asianajajat L. Levi ja A. Blot)
   
      Vastaaja: Euroopan unionin verkko- ja tietoturvavirasto (ENISA)
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa ENISAn 25.11.2016 tekemän päätöksen, jolla on peruutettu sen työtarjous, jonka mukaan kantaja oli määrä nimittää yrityspalvelujen ja sidosryhmäyksikön yksikönpäälliköksi
            
         
               —
            
            
               kumoaa ENISAn 20.4.2017 tekemän päätöksen, jolla on hylätty kantajan valitus
            
         
               —
            
            
               velvoittaa maksamaan korvauksia kantajalle aiheutuneista aineellisista tai aineettomista vahingoista
            
         
               —
            
            
               velvoittaa ENISAn korvaamaan menettelyn kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1.
            
            
               Ensimmäinen kanneperuste koskee sitä, että vastaaja rikkoi sen sopimukseen perustuvia velvoitteitaan kantajan osalta.
               
                           —
                        
                        
                           Kantaja väittää, ettei työtarjousta voitu peruuttaa, koska sopimus oli jo tehty ja kiistää vastaajan päinvastaiset väitteet.
                        
                     
         
               2.
            
            
               Toinen kanneperuste koskee kantajan henkilötietojen aiheetonta käsittelyä ja Euroopan unionin muuta henkilöstöä koskevien palvelussuhteen ehtojen 12 artiklan, huolellisuusvelvollisuuden ja oikeuden hyvään hallintoon rikkomista.
            
         
               3.
            
            
               Kolmas kanneperuste koskee sitä, että kantajan oikeutta tulla kuulluksi on rikottu.
               
                           —
                        
                        
                           Kantajaa ei kuultu ennen riidanalaisen päätöksen, jolla työtarjous peruutettiin, tekemistä.